b'\n_START_ARTICLE_\nKajaanin Haka\n_START_SECTION_\nSeuran historia\n_START_PARAGRAPH_\nSeura on perustettu vuonna 1953. Sen alkuper\xc3\xa4inen nimi oli Hevossuon Haka, mutta nimi sai nykyisen muotonsa vuonna 1963. Aluksi seuran lajeja olivat jalkapallon lis\xc3\xa4ksi my\xc3\xb6s yleisurheilu, hiihto ja lentopallo._NEWLINE_KajHa on pelannut Suomen toiseksi korkeimmalla sarjatasolla yhdeks\xc3\xa4n kautta vuosina 1968, 1970\xe2\x80\x931971, 1985\xe2\x80\x931986, 1993\xe2\x80\x931994 ja 1998\xe2\x80\x931999. Kaudella 1993 joukkue ylsi aina liigakarsintaan saakka. Vuonna 1999 KajHa voitti Ty\xc3\xb6v\xc3\xa4en Urheiluliiton mestaruuden. _NEWLINE_KajHan yleis\xc3\xb6enn\xc3\xa4tys on vuoden 1968 paikallisottelusta Kajaanin Palloilijoita vastaan, jota seurasi 2\xc2\xa0376 katsojaa.\n_START_SECTION_\nEdustusjoukkue\n_START_PARAGRAPH_\nKajaanin Hakan edustusjoukkue pelaa kaudella 2019 Kakkosen C-lohkossa. Edustusjoukkueen p\xc3\xa4\xc3\xa4valmentajana toimii Pekka Kemppainen apunaan Peter Olson. Joukkueen kotikentt\xc3\xa4n\xc3\xa4 toimii Kajaanin liikuntapuisto.\n_START_SECTION_\nJunioritoiminta\n_START_PARAGRAPH_\nKajaanin Hakalla on pitk\xc3\xa4\xc3\xa4n ollut aktiivista junioritoimintaa. Seura on viime vuosina profiloitunut maakunnalliseksi toimijaksi Kainuussa. Seura vastaa mm. Kainuun Nappula- ja Valioliigoista. Nappula- ja Valioliigajoukkueiden lis\xc3\xa4ksi seuralla on kaudella 2015 yhteens\xc3\xa4 kahdeksan ik\xc3\xa4kausijoukkuetta. Kajaanin Hakalla on yhteens\xc3\xa4 306  rekister\xc3\xb6ity\xc3\xa4 pelaajaa (11/2014).\n_START_SECTION_\nEntisi\xc3\xa4 hakalaisia\n_START_PARAGRAPH_\nAri Tegelberg, Kajaanin Hakan kasvatti, A-maajoukkuepelaaja, 270 p\xc3\xa4\xc3\xa4sarjaottelua_NEWLINE_Tero Kemppainen, Kajaanin Hakan kasvatti, 314 p\xc3\xa4\xc3\xa4sarjaottelua_NEWLINE_Iiro Aalto, Kajaanin Hakaa vuosina 1998-1999 edustanut jalkapalloilija, 200 Veikkausliiga -ottelua_NEWLINE_Toni Etu-Sepp\xc3\xa4l\xc3\xa4, Kajaanin Hakaa vuosina 2001-2002 edustanut maalivahti, 11 Veikkausliiga -ottelua_NEWLINE_Lis\xc3\xa4ksi Kajaanin Hakan kasvateista p\xc3\xa4\xc3\xa4sarjatasolla ovat esiintyneet muun muassa Pekka Kemppainen ja Heikki Leinonen (Oulun Palloseura) sek\xc3\xa4 Jukka Oikarinen (Helsingin Ponnistus).'